অ্যাকাডেমিক সম্মেলন
অ্যাকাডেমিক সম্মেলন বা সিম্পোজিয়াম মূল গবেষকদের (তাদের একাংশ অ্যাকাডেমিক নাও হতে পারেন) কাজ উপস্থাপন ও আলোচনার জায়গা। অ্যাকাডেমিক বা বৈজ্ঞানিক জার্নালে প্রবন্ধ প্রকাশের পাশাপাশি এসব সম্মেলন গবেষকদের মধ্যে তথ্য বিনিময়ের একটি মাধ্যম হিসেবে কাজ করে।
সম্মেলনে সাধারণ একাধিক মৌখিক উপস্থাপনা থাকে। সেগুলো হয় সংক্ষিপ্ত এবং অর্থবহ। সাধারণত এর জন্য ১০ থেকে ৩০ মিনিট সময় দেয়া হয়। উপস্থাপনের শেষে আলোচনা থাকে। উপস্থাপিত বিষয়বস্তু পরবর্তীতে লিখিত আকারে অ্যাকাডেমিক পেপার হিসেবে সম্মেলনের কার্যবিবরণী আকারে প্রকাশিত হয়।
সাধারণত একটি সম্মেলনে একজন মূল প্রবন্ধ পাঠ করেন যিনি মূলত একটি নির্দিষ্ট বিষয়ের ওপর পণ্ডিতব্যক্তি হিসেবে খ্যাত; কিন্তু কোনো কোনো ক্ষেত্রে অ্যাকাডেমিয়ার বাইরে থেকেও কাউকে দিয়ে মূল প্রবন্ধ পাঠ করানো হতে পারে। সাধারণত মূল প্রবন্ধটি একটু দীর্ঘ হয়- এক থেকে দেড় ঘণ্টার। বিশেষ করে যদি কোনো সম্মেলনে বা প্যানেলে একাধিক মূল প্রবন্ধ পাঠকারী থাকেন।
মৌখিক উপস্থাপনার পাশাপাশি সম্মেলনে নির্দিষ্ট প্যানেল আলোচনা, কর্মশালা ও বিভিন্ন বিষয়ের ওপর গোলটেবিল আলোচনা করা হয়।
যারা সম্মেলনে উপস্থাপনা করতে চান, তাদেরকে পূর্বেই তাদের কাজের সারসংক্ষেপ জমা দিতে বলা হয় যা নিরীক্ষা শেষে উপস্থাপনার জন্য অনুমতি দেয়া হয়। কিছু কিছু বিষয়ে এমনকি ৬-১৫ পৃষ্ঠার প্রবন্ধও জমা দিতে হয় যা প্রোগ্রাম কমিটির মনোনীত একাধিক নিরীক্ষকদের দ্বারা নিরীক্ষা করা হয়ে থাকে।
কিছু কিছু বিষয়ে, যেমন ইংরেজি বা অন্য ভাষায়, প্রবন্ধকারের নির্দিষ্ট লিখিত বক্তব্য উপস্থাপনের সুযোগ থাকে। কিন্তু অন্যান্য বিষয়ে উপস্থাপনকারী সাধারণত তার কাজ ডিসপ্লেতে দৃশ্যমান করে মূল বিষয়বস্তু ও ফলাফল সম্পর্কে বক্তৃতা দিয়ে থাকেন।
বড় আকারের সভাকে সম্মেলন বলা হয়ে থাকে যেখানে ছোট আকারের একই ধরনের সভাকে বলা হয় কর্মশালা। এসব সম্মেলনে একসাথে যেমন একটি সেশন চলতে পারে, তেমনি একসাথে একাধিক সেশন  সমান্তরালভাবে চরতে পারে। সমান্তরাল সেশনে একাধিক ভিন্ন ভিন্ন কক্ষে একাধিক উপস্থাপনাকারী ও শ্রোতা থাকে।
বড় সম্মেলনে সাধারণত চাকুরি ও ক্যারিয়ার সংক্রান্ত কর্মকাণ্ডও পরিচালনা করে থাকে।
কিছু কিছু সম্মেলন থেকে সম্মেলনের অংশ হিসেবেই সামাজিক বা বিনোদনমূলক কর্মকাণ্ড যেমন ভ্রমণ বা অনুষ্ঠানের আয়োজন করে থাকে। এসব সম্মেলনে আগ্রহী ব্যক্তি বা গ্রুপকে নিয়ে ব্যবসায়িক সভার আয়োজন করাও সম্মেলনের একটি অন্যতম কাজ হতে পারে।
অ্যাকাডেমিক সম্মেলনকে মূলত তিনটি ভাগে ভাগ করা যায়:
বড় আকারের সম্মেলনে ওয়াইফাই নেটওয়ার্ক এবং মোবাইল ডিভাইস সরবরাহ করে থাকে। এই কাজটি করা হয় দূরবর্তী শ্রোতাদের জন্য যাতে তারা উপস্থাপিত বিষয় শুনতে পারে ও আলোচনার মাধ্যমে অবদান রাখতে পারে।
অগ্রসরমান প্রযুক্তির মাধ্যমে সম্মেলনে এমনকি অচেনা ব্যক্তিও আরএফআইডির মাধ্যমে প্রবন্ধ উপস্থাপনা করতে পারে।
মূলত একই বিষয়ে কর্মরত একদল গবেষক কিংবা জ্ঞানভিত্তিক প্রতিষ্ঠান সম্মেলনের আয়োজন করে থাকে। তবে বড় ধরনের সম্মেলন গবেষক বা প্রতিষ্ঠানের পক্ষ থেকে পেশাদার সম্মেলন আয়োজনকারীদের দ্বারাও আয়োজিত হতে পারে।
এসব সম্মেলনের শুরুতে প্রবন্ধ বা প্রবন্ধের সারসংক্ষেপ আহ্বান সংবলিত বিজ্ঞপ্তি সম্ভাব্য অংশগ্রহণকারীদের মধ্যে প্রচার করা হয়। কীভাবে প্রবন্ধ বা প্রবন্ধের সারসংক্ষেপ জমা দিতে হবে তার নিয়মকানুন সেখানে থাকে। পাশাপাশি সম্মেলনের মূল বিষয়বস্তু, বিভিন্ন আলোচনার তালিকা এবং কী ধরনের সারসংক্ষেপ কীভাবে, কার কাছে এবং কতোদিনের মধ্যে পাঠানো যাবে তার একটি বর্ণনা সেখানে থাকে। সাধারণত মেইলিং লিস্টে বা বিশেষায়িত কোনো অনলাইন সার্ভিসের মাধ্যমে এই বিজ্ঞপ্তি প্রচার করা হয়। সম্ভাব্য অংশগ্রহণকারীরা তাদের প্রবন্ধের সারসংক্ষেপ অনলাইনে বিশেষায়িত সফটওয়্যারের মাধ্যমে জমা দিয়ে থাকেন।
বেশ কিছু নকল, জাল বা প্রতারণাপূর্ণ সম্মেলনও দেখা যায়।